Gbenɔ Kɛ̃ɛ̃ ɔ: Ke Nɔ Ko Gbo ɔ Kɛkɛ E Ta Lo?\nKANE NGƐ Afrikaans Albanian Amharic Arabic Armenian Aymara Azerbaijani Azerbaijani (Cyrillic) Bengali Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Dangme Danish Dutch Efik English Estonian Ewe Finnish French Ga Georgian German Greek Greenlandic Guarani Haitian Creole Hebrew Hiligaynon Hindi Hungarian Icelandic Igbo Iloko Indonesian Italian Japanese Kannada Kazakh Kikaonde Kikuyu Kimbundu Kinyarwanda Kirghiz Kirundi Kongo Korean Krio Latvian Lingala Lithuanian Luganda Luo Macedonian Malagasy Malay Malayalam Maltese Marathi Maya Moore Nepali Norwegian Nyaneka Nzema Oromo Otetela Pangasinan Papiamento (Aruba) Persian Polish Portuguese Punjabi Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spania Sranantongo Swahili Swedish Tagalog Tahitian Tamil Tatar Telugu Thai Tigrinya Tshiluba Tsonga Turkish Twi Ukrainian Umbundu Urdu Venda Vietnamese Wayuunaiki Xhosa Yoruba Zande Zulu\nHƐ MI MUNYU | ANƐ KE NƆ KO GBO Ɔ KƐKƐ E TA LO?\nGbenɔ Kɛ̃ɛ̃ ɔ\nNihi fuu sume kaa a maa tu gbenɔ he munyu. Se kɛ yaa kɛ yaa a, wɔ tsuo wa ma nyɛ ma gbo. Gbenɔ kɛ̃ɛ̃ ɔ nya yee nɔ wawɛɛ nitsɛ.\nNɔ ko be nyɛe ma de ke nihi gbo ngɛ e nɔ hluu lɔɔ heje ɔ, ke nɔ ko gbo lɛ po ɔ, e hɛwi lɛ hu. Gbenɔ yeɔ nɔ wawɛɛ nitsɛ titli ke e ya pee o tsɛ aloo o nyɛ, o huno aloo o yo, aloo o bi. Eko ɔ, gbenɔ ma ba ná wa he nɔ ko tlukaa aloo waa kɛ mɛ maa hi si be kɛkɛɛ loko a ma gbo. Nɔ ɔ gbo si wɔ mla jio, waa kɛ lɛ hi si be kɛkɛɛ loko e gbo jio, ke e gbo ɔ, e dɔɔ wɔ wawɛɛ nitsɛ, nɛ e haa nɛ wa yeɔ aywilɛho saminya.\nAntonio nɛ e papaa ya ná lɔle oslaa nɛ e gbo ɔ de ke: “E ngɛ kaa nɔ́ nɛ nɔ ko ba ngmɛ o tsu nya nɛ e wo safe ɔ kɛ je. O be nyɛe maa sɛ tsu ɔ mi. O yi mi pɛ nɛ o ma susu. Si himi nɛ ba ná mo ji nɛ ɔ nɛ. Akɛnɛ e ji si himi nɛ o bua jɔɛ he heje ɔ, eko ɔ, o maa bɔ mɔde kaa o ma je o juɛmi ngɛ nɔ, se nɔ́ ko be nɛ o ma nyɛ maa pee ngɛ he.”\nBenɛ Dorothy ye jeha 47 ɔ, e huno gbo je e he. Dorothy ma e juɛmi nya si kaa e ma hla sane bimi komɛ a heto. E ji “Sunday school” ní tsɔɔlɔ. Enɛ ɔ he ɔ, e susu kaa ke nɔ ko gbo ɔ, pi lɔɔ ji e nyagbe. Se e li nɔ́ tutuutu nɛ baa ngɛ gbenɔ se. E yaa Anglikan sɔlemi. Lɔɔ he ɔ, e bi Anglikan osɔfo ɔ ke: “Ke nɔmlɔ gbo ɔ, jije e yaa.” Osɔfo ɔ ha lɛ heto ke: “Nɔ ko nɔ ko li. Hwɔɔ se kɛkɛ wa maa le.”\nAnɛ hwɔɔ se loko wa maa le lo? Anɛ blɔ ko ngɛ nɛ wa ma nyɛ maa gu nɔ kɛ le kaa ke nɔ ko gbo ɔ, hɛ kɛ nɔ fɔmi ko ngɛ kɛ ha lɛ lo?\nAdesahi Ngɛ Mɔde Bɔe Kaa A Maa Tu Gbenɔ Nya Fo\nKɛ je blema nɛ adesahi ngɛ blɔhi a nɔ nɛ a maa gu kɛ ye gbenɔ nɔ kunimi hlae. Anɛ wa ma nyɛ maa ye gbenɔ nɔ kunimi lo?